Beproewing Archives - Bybelskool vir Bereane
Tag Archives: Beproewing
October 3, 2017 nati@stander.co.za
Het jy al ooit hoë ideale vir 'n vakansietyd gehad, en dan teleurgesteld daarvan afgekom? Dalk het jy jou voorgeneem om in jou verloftyd gesond te eet of elke dag te oefen. Maar toe werk jou vakansietyd net anders uit as wat jy beplan het, en geen van jou ideale realiseer nie.
Wel, ons hoef nie juis verbaas te wees as ons sukkel om ons ideale uit te leef wanneer die waters kalm is nie. Kalm waters ontwikkel nie jou karakter nie. As jy nie die regte lewenswyse kan uitleef in moeilike omstandighede nie, gaan jy dit ook nie kan doen as alles voor die wind gaan nie. Kalm water – oftewel gunstige omstandighede – toets niks.
Dit is uitdagende tye wat ons vorm. Dit is kookwater wat karakter toets. En dit is wat ons ook in hoofstuk twee sien. Die Here verdryf nie die ander volke voor die voet toe Israel die beloofde land inneem nie. Waarom nie? Daar staan: "Ek wil hulle met hierdie nasies op die proef stel om te sien of die Israeliete so gehoorsaam sal wees aan my wil soos hulle voorvaders en daarvolgens sal lewe of nie." (Rigters 2:22)
Kom ons kyk anders na moeilike omstandighede. Kom ons beskou kookwatertye as geleenthede te wys wat binne ons steek.